Raamattu ilmoittaa kohdassa Markus 16:15-16: -
Jeesuksen viimeinen tehtävä meille.
Morjensta kaikille! Ollaan Porissa tällä hetkellä.
Mun nimeni on Nicklas ja olen Kanjonimies.
Ollaan Isomäki-areenalla. Hetken kuluttua alkaa ottelu Ässät-Lukko.
Kerron entisestä elämästäni vähän.
Reilu vuosi sitten pelastuin ja annoin elämäni Jeesukselle.
Ennen kävin lauantaina täällä juo- massa kännit ja hurraamassa pelejä.
Mestaruusmatsissakin olin v. 2013.
Muistan viimeisen sekunnin, kun Ässät voitti mestaruuden.
Fiilis oli tosi hieno. Se fiiliskään ei ole ikuista, -
mutta ikuista on Jeesus Kristus.
Me ollaan tehty tämmöinen juliste:
Jeesus Kristus rakastaa myös raumalaisia.
Täällä on paljon tunnetta ja vihaa, kun on Ässät - Lukko.
Me mennään kertomaan, että kaikilla on yksi Herra, Jeesus.
Hän rakastaa meitä kaikkia. Lähdetään katsomaan matsia.
Toivottavasti päästään ovista lippujen, kameroitten ym. kanssa.
Lähdetään katsomaan, mikä meininki tuolla on.
Täällä ollaan tosiaan. Päästiin sisälle.
Upea ottelu varmasti tulossa. Paljon tunnetta Ässät-Lukko-peleissä.
Uskon, että moni kuulee tänään sen todellisen sanoman.
Tämmöinen hieno. - Onko video päällä? - On.
Kuvataan dokumenttia meikäläisen elämästä.
Tämä menee telkkariin kristilliseen kanavaan.
Haittaako sua, jos heitetään juttua siitä, miksi ollaan täällä?
Me annetaan sulle yllätys, jos annat meille luvan. - Juu, juu.
Joo kyllä. Me ollaan tultu jakamaan hengellisiä levyjä Ässien peliin.
Mä olen reilu vuosi sitten tullut uskoon.
Mä täällä rilluttelin lauantaisin Ässien pelin aikaan.
Nyt me on tultu kertomaan, että Jeesus rakastaa myös raumalaisia.
Täällä me ollaan Ässien pelissä tällä hetkellä -
ja mennään seisomakatsomoon. Yritetään raumalaisten keskelle -
julistamaan sitä todellista sanomaa, mikä lukee tässä lapussa.
Aivan mahtavaa! Peli on alkanut. Kiekko on tippunut jäähän.
Nyt me lähdetään tuonne seisomakatsomoon.
Mä olen mikitetty ja heitän vähän kommenttia. Haluatko säkin puhua?
Täällä on tunnelma ihan kaoottinen. Täällä heitetään tavaroita päin, -
kun julistetaan evankeliumia.
Aivan mahtava peli oli!
Meidän rukous oli, että päästään ovista sisälle kameroinemme.
Ja me päästiin. Meitä ei edes turvatarkastettu.
Uskon, että Jumala oli vaikuttanut siinä järjestyksenvalvonnassa.
Muistan, kun noin 4 vuotta sitten olin seurakunnan tilaisuudessa -
ja tunsin, kun mun sydäntäni revittiin siellä.
Mä olin kirkon takaseinällä ja näin ne kaikki ihmiset.
Ymmärsin, että melkein nämä kaikki on uskossa, pelastuneita -
ja jonain päivänä matkalla taivaaseen. Mä ymmärsin, -
että sydämen repiminen oli Jumalan puhetta omaan elämääni.
Ymmärsin, että mun kutsu ei ole olla kirkon sisällä, -
vaan ulkopuolella kertomassa Jeesuksesta - olla sitä kautta -
Jumalan valtakunnan työssä mukana. Olin pyytänyt ja rukoillut, -
että Jumala avaisi mulle sen tien ja ne ovet, mistä mun pitää kulkea -
ja mitä mun pitää tehdä.
Jumala vahvisti nämä ajatukset ym. palvelijansa kautta.
Mä kerroin seurakunnassa kokemani repimistilanteen.
Tämä ystävä, jumalanpalvelija sanoi sen olevan selvä merkki siitä, -
että mun pitää alkaa julistaa evankeliumia -
ja olla siellä, missä ihmiset kulkee. Siitä syntyi Kanjonimies.
Mä aloin tehdä Facebookiin videoita kun käytiin julistamassa kaduilla.
Jumala alkoi johdattaa meitä erilaisiin tilanteisiin ja paikkoihin -
ja näimme, että ihmiset on tänä päivänä valmiimpia kuin koskaan -
ottamaan vastaan Jeesuksen Kristuksen -
omana Pelastajanaan ja Vapahtajanaan. He vain odottavat, -
että joku tulisi kertomaan evankeliumin kaikessa täyteydessään -
ja yksinkertaisuudessaan, niin kuin se on Raamatussa.
Jeesus Kristus on tie ja totuus ja elämä.
Hän on sama eilen, tänään ja iankaikkisesti.
Tästä syntyi Kanjonimies.
Rauhan tervehdys kaikille! Ollaan saavuttu Suomen Turkuun -
ja lähdetään julistamaan evankeliumia turkulaisille!
Me ollaan valmistauduttu tähän päivään rukouksella.
Olen pyytänyt monia esirukoilemaan tämän päivän puolesta, -
koska mitään suurta ei ole koskaan tapahtunut ilman rukousta.
Lähdetään katsomaan, mitä kaikkea Jeesus on varannut täksi päiväksi -
meidän varalle, kun menemme rohkeasti julistamaan -
elämän tärkeintä sanomaa elävästä Jumalasta, -
Jeesuksesta Kristuksesta. Halleluja!
Ihmiset kulkee täällä elämän kanjonissa.
Jos ei ole ottanut Jeesusta vastaan elämään, -
niin ei ole mitään päämäärää, mitä kohti kulkee.
Mitä kuuluu? - Kiitos hyvää. - Onko kiire? - On.
Kaikkea hyvää elämään! - Samoin sinulle.
Kun Jeesus sanoo Raamatussa, että menkää kaikkialle maailmaan, -
julistakaa evankeliumia kaikille luoduille, -
niin iloiten kerron, mitä Jeesus on tehnyt mun elämässä.
Jeesus Kristus on ihmisen ja Jumalan välimies, -
yhteys Isään Jumalaan, taivaan Isään.
Sitä vielä sulta kysyisin... Uskon Jumalan kuulevan kaikki rukoukset.
Olisko sua haitannut, jos nyt muutamin sanoin siunaisin elämääsi?
Jos laskisin käden olkapäällesi ja siunaisin?
Aina voi siunata minua. - Joo, siunaan sua Jeesuksen nimessä.
Kiitos, Jeesus, että kätket tämän rouvan veresi suojaan, -
johdatat häntä, olet hänen kanssaan, siunaat hänen perhettään, -
läheisiä, ystäviä. Kiitos, että voit koskettaa nyt häntä.
Olet aina hänen kanssaan. Kiitos, että olet luonut hänet. Aamen.
Hei, anteeksi. Mitä kuuluu? - No, miten niin? - Mitä kuuluu?
No, ihan hyvää kuuluu. - Mullekin kuuluu hyvää. - Se on kauhean kivaa.
Me tehdään TV-ohjelmaa. Voinko haastatella sua? - Miksi?
Me tehdään elämästäni dokumenttia. - Sun elämästäsi? - Joo.
Haastattelet minua sinun elämästäsi? - Kerron, mitä minulle on käynyt.
Mun elämä muuttunut, ja Jumala on antanut voiman. Tiedätkö mitä?
Sydämeen saa rauhan ja pelastus- varmuuden rukouksen kautta.
Roomalaiskirjeen luvussa 10 jakeesta 9 eteenpäin sanotaan, -
että suun tunnustuksella pelastutaan ja uskomalla siihen, -
että Jumala on herättänyt Jeesuksen kuolleista, niin sillä pelastuu.
Kaikille, jotka ottivat Hänet vastaan, Hän antoi voiman -
tulla Jumalan lapsiksi. Se ei siis vaadi tekoja, -
kun vain haluaa avata sydämensä Jeesukselle.
Voinko siunata elämääsi lyhyesti? Pistän käden olkapäälle ja siunaan.
Sopii. - Lähestyn Sinua, Isä, Jeesuksen Kristuksen nimessä -
ja siunaan tätä naista. Kiitos, että saatiin kohdata.
Kiitos, että kosketat häntä. Varjele häntä, kätke veresi suojaan.
Suojele kaikkia hänen ystäviään ja läheisiään.
Kiitos, Jeesus Kristus, siitä, mitä vielä teet hänen elämässään. Aamen.
Haluan halata sua. Kiitoksia paljon. Kaikkea hyvää sulle!
Samoin! - Kaikkea hyvää elämään! - Samoin. - Moikka, hei!
Mahtavia kohtaamisia on saatu. On saatu rukoilla ihmisten puolesta -
ja kylvää evankeliumin siementä. Päivä ei ollut vielä tässä, -
vaan odotamme innolla, mitä tulee tapahtumaan.
Me tehdään TV-ohjelmaa. Haluatko mukaan? - En todellakaan.
Kamerat hajoaa mun näkemisestäni. - Ei.
Ollaan tultu Silja Linen terminaaliin.
Lähdetään ruotsinlaivalle julistamaan evankeliumia.
Ulkona on kauhea tuuli ja myrsky.
Ei tiedä, vaikka kävisi titanicit. Laiva uppoaisi.
Se ei minua itseäni edes haittaisi, koska mulla on usko Jeesukseen -
ja Hänen verensä kautta saan lunas- taa iankaikkisen elämän taivaassa.
Jos laiva uppoaisi, varmasti moni sieltä menisi kadotukseen.
Raamattu sanoo, että tässä ajassa pitää ottaa Jeesus vastaan.
Meillä on sydämessä se palo, että halutaan viedä evankeliumia -
kaikkialle maailmaan. Nyt lähdetään viemään sitä ruotsinlaivalle.
Rukoillaan vielä, että Jeesus olisi meidän kanssa -
ja tulisi siunaamaan ja johdattamaan meitä tällä reissulla. Aamen.
Mä käyn hakemassa tosta jonkun juoman - siis kahvin.
No niin, nyt löydettiin oma hytti. Siunataan vielä huonetoveritkin.
Ei tiedä, miten Jumala voi vaikuttaa heissäkin.
Miten tämä oikein toimii?
No niin, nyt ollaan saavuttu tänne hyttiin!
Väki ei vielä edes osaa aavistaa pienimmässä mielessäänkään, -
että he saavat tänään kuulla elävästä Jumalasta evankeliumia.
Kiitos, Jeesus, siitä, mitä teet tällä reissulla!
Me oikein kiitetään ja ylistetään Sua siitä. Kiitos, Jeesus!
Jeesus Kristus on tie, totuus ja elämä!
Onko sulla henkilökohtaista suhdetta Jeesukseen?
Ei mulla silleen ole. Olen kyllä miettinyt niitä asioita -
ja uskon silleen mun omalla tavalla. - Joo-o.
Mä en just silleen niin kuin Jeesus, Jumala sillä tavalla, -
mutta kyllä minä Jumalaan uskon. - Okei, joo.
Sopiiko, jos istahdan hetkeksi aikaa tuohon?
Siis mäkin olen uskonut omalla tavallani.
Aina kun joku kysyi multa, uskonko Jumalaan, niin sanoin aina, -
että omalla tavallani uskon. Pienenä mamma kertoi Jeesuksesta -
ja pian 1,5 vuotta sitten sain itse vastaanottaa Jeesuksen elämääni, -
sydämen valtaistuimelle Pelastajana, Vapahtajana.
Mun elämä muuttui siinä hetkessä.
Mä tulin itse uskoon 14.10.2016.
Mä heräsin Ulvilasta yhden mun uskovaisen ystävän tyköä.
Jumala lähetti Helsingistä asti miehen kysymään multa, -
haluanko antaa elämäni Jeesukselle.
Mä vastasin rehellisesti sydämestäni, -
että haluan, mutten tiedä, miten se tapahtuu. - Niin.
Hän sanoi mulle: "Rukoile mun perässäni." Pistettiin kädet ristiin -
ja rukoiltiin. Toistin hänen perässään rukouksen.
Kun hän pisti käden mun pään päälle ja siunasi mua vielä, -
mä tunsin, että jotain meni lävitseni.
Kaikki musta muuttui valkoiseksi sisälläni ja kahleet murtuivat.
Kaikki riippuvuudet jäi siihen. Ainut, mitä voi menettää siinä, -
on esim. kaikki tekemäsi synnit. Sullakin on varmaan asioita, -
mitkä kolkuttaa omaatuntoa välillä. Ehkä jopa pahoja asioita.
Raamatun mukaan jokainen on syntinen ja Jumalan kirkkautta vailla.
Olisiko haitannut, jos olisin siunannut lyhyesti? - Ei.
Haittaako, jos pistän käden näin ja siunaan? - Ei.
Rukoilen, taivaan Isä, Jeesuksen Kristuksen nimessä, -
että tulet koskettamaan ja johdattamaan tätä naista.
Pyydän, että ilmestyt hänelle hänen elämässään -
ja hän voisi tehdä täydellisen ratkaisun Sun puoleesi.
Kiitos, että olet kuollut molempien puolesta ristillä.
Vastaanottamalla veresi elämään saadaan kaikki synnit anteeksi.
Kiitos, että olet hänen perheensä ja ystäviensä kanssa -
ja kätket hänet veresi suojaan. Kiitos, Jeesus!
Onko sulla pelastusvarmuutta? Jos laiva uppoo tänään, sä kuolet.
Menetkö sä taivaaseen? - Joo. - Sulla on pelastusvarmuus?
Olet ottanut Jeesuksen sovituksen vastaan? - Olen varmasti, joo.
Mä voin sanoa satavarmasti, että olen. - Niin.
Muitten puolesta en voi sanoa. Kiitän Jumalaa, että nähtiin -
ja siunaan teitä, perheenjäseniä ja ystäviä.
Rukoilen teille sitä, että Jeesus koskettaisi teitä molempia. - Joo.
Ilmestyisi teille ja näyttäisi, että Hän on elävä Jumala.
Hän elää ja kuulee rukoukset tänä päivänä.
On ihanaa, että nähtiin. - Kyllä.
Tiedän, että Jumalalla on suunnitelma teitäkin varten. Se on ihan varma.
Kyllä. Aivan loistavaa! - Paljon siunausta molemmille. Kaikkea hyvää
Kiitos paljon. - Kiitos.
Onko hyvä meno? - On. Hyttiä etsin.
Saadaanko me auttaa sua? -Ei se tuolla ollut, kun se on täällä.
Saanko kysyä yhden henkilökohtaisen kysymyksen? - No?
- Uskotko Jumalaan? - En mä usko, mutta en sitä pois laske.
Kyllä mä tiedän, että se tuolla on.
Olen sanonut sille... Pikkuveli ja isä meni pois...
Joo. Saanko siunata sua muutamalla sanalla? Jos lasken tohon käden?
Laske vaan. - Kiitos, rakas Jeesus, että saadaan lähestyä Sua -
ystävän kanssa. Kiitos, että siunaat ja varjelet häntä -
ja kätket veresi suojaan. Kiitos, että kohtaat hänet kasvokkain, -
kosketat häntä. Väkevässä nimessäsi me pyydetään sitä. Aamen.
Jeesus siunaa ja rakastaa sua yli kaiken.
Hän on kuollut sunkin syntiesi tähden ristillä -
ja tahtoo tarjota sulle iankaikkista elämää. - Ihan totta? - Kyllä
Sanoohan Raamattu: Ei yksikään, jo- ka uskoo Jeesukseen, joudu häpeään.
Sillä jokainen, joka huutaa avuksi Herran nimeä, pelastuu.
Se on valtava, todellinen asia. Kun uskoo Jeesukseen Kristukseen, -
niin jonain päivänä matka maailmanajasta vie -
sinne Isän luo Jeesuksen kautta.
Raamattu sanoo Roomalaiskirjeessä: -
Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa?
Ja kuinka kukaan voi julistaa, ellei ketään lähetetä?
Uskoville on annettu lähetyskäsky, ja me halutaan toteuttaa sitä, -
mennä festareille julistamaan evankeliumia, kauppakeskuksiin, -
aitovierille kertomaan sitä ilosanomaa, mitä Jeesus on tehnyt meille.
Me halutaan jakaa sitä eteenpäin. Tiedätkö, -
meillä on sydämessä vahvasti mediatyö. Se on tämän päivän juttu.
Median välityksellä ja TV7:n kautta -
pystytään jopa sadoille tuhansille kertomaan -
tästä maailman tärkeimmästä sanomasta.
Tiedätkö, ystävä, voit olla mukana tässä.
Näet tekstit ruudussa -
ja puhelinnumeron 0600-10177.
Kun näppäilet sen ja soitat siihen, -
niin 12 eurolla sä tuet tätä työtä.
Evankeliumi on ilmaista, kuten kraanavesikin, -
mutta pumppaaminen maksaa. Sama tässäkin.
Evankeliumi on ilmaista, mutta lähteminen maksaa aina.
Nyt sulla on oiva tapa olla mukana omilla varoillasi.
Voit myös tilisiirrolla tukea. Ota tuo tilinumero viitteineen, -
niin tuki kohdistuu tähän työhön. Jumala siunaa iloista antajaa -
ja pääset mukaan tähän työhön. Jeesus Kristus on Herra.
Huh huh!
No niin, yö on taas nukuttu.
Tämmöinen raamatunpaikka mulle tuli mieleen, -
kun Psalmit 50:15: -
"Huuda minua avuksi ahdistuksen päivänä. Minä vapautan sinut, -
ja sinä olet kunnioittava minua."
Munkin moni kaveri huutaa -
aina ahdistuksen päivänä Jumalaa avuksi.
Kun Jumala auttaa, niin se jää siihen. He eivät usko, ei millään.
Meidän pitää kunnioittaa Jumalaa, kun Hän antaa meille avun.
Jeesus Kristus on tullut maailmaan pelastamaan maailman, -
ei tuomitsemaan sitä. Nyt lähdetään julistamaan ilosanomaa, -
evankeliumia Jeesuksesta. Halleluja!
Muistan, että peliriippuvuus oli ihan sairas asia.
Kannoin sitä joka päivä elämässäni siihen saakka, -
kunnes sain tulla Jumalan armosta uskoon.
Tässä hetkessä haluan rukoilla sun puolestasi, -
jos kärsit elämääsi hallitsevasta riippuvuudesta.
Rukoilen Jeesuksen Kristuksen nimessä ja veressä, -
että saat vapautua tässä hetkessä peliriippuvuuden kahleista. Aamen.
Saat tarjota, ystävä, yhden kaljan.
Ei me tarjota kaljaa. - No, ei sitten.
Me voidaan rukoilla sun puolestasi. - Et ole tosissasi. - Joo joo.
Saako kasvot näkyä ja ääni kuulua? - Saa saa. - Mahtavaa! 14.10.2016 -
mä sain avata sydämeni elävälle Jumalalle. Sain synnit anteeksi.
Siitä hetkestä eteenpäin olen ollut onnellinen, rauha sydämessä.
Mä tiedän, että Jumala on olemassa ja kuulee meidän kaikki rukoukset.
Saanko minä puhua tähän? - Saat kyllä.
Minä arvostan sinua siitä, että olet saanut rauhan sydämeesi, -
mutta minä olen elänyt vähän kauemmin kuin sinä.
Mä tiedän, että semmoista ei ole olemassakaan. - Ai jaa?
Olen pahoillani. Älä suutu. Ei se ole sen kummempaa - Ei ei.
Miksi sä olet niin varma, ettei Jumalaa ole olemassa?
Aika vaikea kysymys. Mä olen varma siitä. - Olet ateisti? - Olen.
Puhu vaan. - Odotetaan, että sä saat sen puhelusi ensin.
Saatko sä sitä äänettömälle tai pois päältä? - Saa.
Sä sanoit olevasi ateisti, niin sä siis uskot evoluutioteoriaan?
Juu, tämä kaikki on ollut yhtä tuuria.
Alun perin. - Kyllä. Sä siis uskot, että on ollut ihan tyhjää.
Sitten on tullut räjähdys. Siitä on tullut bakteeri, -
josta on tullut kala, kalasta apina ja apinasta ihminen?
Mieti, jos olet ateisti ja uskot evoluutioon, räjähdysteoriaan jne, -
niin sunkin joku sukulainen on jossain kohtaa ollut apina.
Olen apina itsekin, niin ei siinä mitään.
Me ollaan elävässä suhteessa Jumalan kanssa. Minä olen.
Herra Jumala sentään. - Kyllä. - Anteeksi, sanoin väärin.
Ei se mitään. - Kyllä mä ymmärrän, että sinä saat rauhan siitä.
Jos olet Herran kanssa hyvässä kanssakäymisessä. Se on ihan ok.
Mä ymmärrän, että sä saat hyvän olon siitä, -
mutta kun mä olen tämmöinen juoppohullu paska. - Joo.
Silti mullakin on tunteet, mutta musta tuntuu, -
että mä en ole valmis uskomaan tommosiin juttuihin. - Joo, kyllä.
Tiedätkö, se ei voi käydäkään niin, että mä puhuisin sulle -
ja sä tulisit uskoon. Jumalan pitää vetää sua ja sä teet ratkaisun, -
jos haluat avata sydämesi Jeesukselle. Ajatteletko, -
että me synnytään tänne, eletään eikä mitään sen jälkeen?
Kyllä. Näin se menee. - Tällä elämällä ei ole mitään merkitystä?
Ei, ei. Se on vaan, että sä synnyt ja sitten kuolet. - Joo.
Mä en usko noin. Mä uskon, että kuoleman jälkeen on iankaikkisuus -
joko taivaassa tai kadotuksessa.
Tiedätkö, mistä iankaikkisuus johtuu? - No?
Ihmisen on mukavampi kuolla, kun se uskoo.
Mitä vanhemmaksi tulet, sen uskovaisemmaksi sä muutut.
Kun tulet vanhaksi, niin sun on helpompi kuolla.
Loppupeleissä kukaan ei pidä Suomessa -
esim. meidän vanhuksista huolta. Omissa paskoissaan ne makaa.
Näin se on. Mä en tiedä siitä. Sen tiedän, että Jumala ON -
ja Jeesus on kuollut syntiemme takia. - Jos se tekee sulle hyvää, -
niin se on mulle ihan ok, mutta olen ihan täysi ateisti. -Mahtavaa.
Saanko mä siunata sua ja sun lasta? Saanko rukoilla teidän puolesta?
Voi että! Totta kai saat! - Lasken käden tohon.
Rukoilen taivaan Isä, Jeesuksen nimessä Tonin -
ja hänen lapsensa puolesta. Kiitos, Isä, että siunaat ja varjelet heitä.
Kiitos, Jeesus, että kosketat Tonia ja ilmestyt hänelle.
Näytät, että olet todellinen Jumala. Kiitos, että kätket heidät -
Sun veren suojaan. Aamen, aamen.
Kiitos, kun teit noin kauniisti. - Kyllä.
Jumala on kuullut rukoukset, ja mä uskon, että säkin vielä löydät -
sen todellisen elämän, minkä Jeesus voi tarjota, -
kunhan avaat sydämesi Hänelle.
Kerroin alussa, että mun sydäntäni revittiin, -
ja tunsin Jumalan kutsun evankeliu- min työhön Hänen valtakunnassaan.
Mä muistan sen tilanteen, kun kysyin ystävältä, -
joka oli vahvistanut sen, mitä mä olin kokenut Jumalan edessä.
Hänen suustaan tuli, että avaa Facebookin sivusto -
ja laita sen nimeksi Kanjonimies.
Mietin silloin, että onpa outo, omaperäinen ja tosi tyhmä nimi -
jollekin Facebook-sivustolle: Kanjonimies.
Sitten tämä ystävä sanoi, että rukoile asiaa -
ja kuuntele tämmöinen kanjonilaulu, mitä siinä lauletaan.
Menin kotiin ja laitoin kanjonilaulun soimaan.
Kun siinä laulettiin ja mä rukoilin, niin mä tajusin sen, -
että me eletään elämän kanjonissa.
Jonain päivänä meillä kaikilla loppuu aika tässä maailmassa.
Tajusin, että tehtäväni on olla siinä elämän kanjonissa, -
kanjonimiehenä kertomassa Jeesuksesta ihmisille.
Pysäyttää heitä siinä ja sanoa, että Jeesus rakastaa sua.
Ota vastaan Jeesus Pelastajana ja Vapahtajana, niin pääset taivaaseen.
Niin tosiaan syntyi Kanjonimiessivusto.
Mä aloin uskossa puhumaan sitä vastaantulijoille ja ystäville, -
että torstaina aukeaa Kanjonimies Facebookiin.
Ihmisetkin vähän katsoivat ihmeissään mun juttuani.
Me avattiin ne sivut ihan uskossa.
Jumala on johdattanut meitä ja antanut palvelutyöhön -
tosi paljon vahvistusta. Hän on vahvistanut koko kutsua niin, -
että tänä päivänä Kanjonimies- sivusto on tavoittanut -
satoja tuhansia ihmisiä ympäri Suomea ja ympäri maailmaa.
Me on saatu johdattaa jopa satoja ihmisiä uskoon.
Me on saatu tehdä live-lähetyksiä, joita on katsottu -
kymmeniä ja kymmeniä tuhansia kertoja sosiaalisessa mediassa.
Moro! - Moro! - Onko teillä koiria?
Me ollaan väärässä pihassa!
No niin! - Moro, moro! - Morjensta!
Mitä Nicke? - Ei mitään. - Kiva nähdä! - Kiitos!
Tule peremmälle. Morjens, Janne. Kiva nähdä äijää. - Morjensta.
Tulkaa tupaan. Älkää välittäkö kengistä.
Mahtavaa. Päästiin perille Uuraisille. Kiva päästä teille -
yhdeksi yöksi ja kahdeksi päiväksi. Kerro vähän, Miko -
keitä kaikkia sun perheeseesi oikein kuuluu. Teitä on aika sakki.
Tuossa on vanhimmainen, Angelina.
Sitten Aaroni. Nostakaa vaikka kättä ylös.
Sitten on Nikke oikeassa laidassa, Alissa takana.
Lilian, Jetro, hyvä Jetro!
Sitten on Jordan ja Asser ja vaimoni Ninni.
Mä olen Puustellin Miko, evankelista.
Tervetuloa! Hienoa, että tulitte. - Kiitos paljon.
Pitäisikö mennä syömään? Safkat on aika lailla valmiina.
Minuuttisalaatti vielä: Puustellin erikoisspesiaali.
Jos mennään. Mahtava homma!
Ja priimaa tuloo!
Tulista meksikolaisjauhelihaa.
Sitä heitetään sopiva annos.
Sitten heitetään vähän vihreää kehiin.
Salaattia vähän ja pikkuisen tomaattia laitetaan sinne.
Kanjonimies on pysäytellyt niin paljon ihmisiä, -
jotka oli matkalla helvettiin, mutta nyt ovat menossa taivaaseen, -
niin täytyy antaa kunnon safkat, että jaksaa.
Emäntä, mitä tämä vihreä on? - Guacamolea. - Guacamolea.
Näyttää ihan joltain mutanttijutulta. Sitä vähän tonne.
Sitten vielä juustoa vähän, keltaista.
Meni vähän yli minuutti, mutta ei mahda mitään. Se on siinä.
Täällä me tosiaan ollaan, väkevän Jumalan miehen, -
Miko Puustellin auton kyydissä tällä hetkellä.
Odotamme innolla, mitä tämä ilta tuo tullessaan.
Morjensta vaan! Mä olen Miko Puustelli ja evankelista.
Tänään ollaan Rukouskanava Livessä Kanjonimiehen kanssa -
tai Kanjonimiesten. Janne ja Nicklas tulevat molemmat mukaan.
Tämä sivusto pyörii Facebookissa mun omalla sivulla, -
ja sinne voi kuka vaan tulla mukaan.
Kun ihmiset tulee sinne mun aikajanalle -
ja klikkaa Rukouskanava Liven päälle, niin he voivat kommentoida -
ja pyytää rukoustukea. Mikä elämän- tilanne on, niin sinne rukouspyyntö.
Heti me rukoillaan kaikki kanava- laiset rukousaiheitten puolesta.
Joka kerta n. 2 000 kommenttia ja ylikin tulee yhdessä Live-illassa.
Tänäänkin odotetaan, että ihmisiä pelastuu, sairaita parantuu -
ja ihmiset saa kokea Pyhän Hengen täyteyden. Mahtavaa! Aamen.
No niin, me ollaan täällä Rukous- kanava Live -ohjelmaa tekemässä.
Tämä on Facebookista tuttu paikka.
On ollut hienoa seurata toimintaanne siellä.
Mullakin on yksi todistus Rukouskanava Livestä.
Olit tulossa preachaamaan meidän srk:aan.
Katsoin Facebookista, kuka Miko Puustelli oikein on.
Mulla oli kuukausiohjelma seinällä ja siinä oli teikäläisen kuva.
Katsoin, että Facebookissa oli joku live-video. Oli tykkäyksiä, jakoja.
Katsoin hetken ja menin tekemään ruokaa välissä, -
mutta kumminkin jatkoin katselua. Ohjelma oli tehty jo aiemmin.
Jälkijunassa siis katsoin. Olikohan 16 min. mennyt, -
ja minua oli monta päivää särkenyt päähän, vain yhteen kohtaan.
Aina, kun pistin pään alas, niin paine vaan kasaantui tuohon.
Sanoit siinä Live-ruudussa, että sä koet, -
että nyt lähtee päänsärky tai sisäinen patti Jeesuksen nimessä pois.
Tunsin, että lämpöaalto pyyhkäisi meikäläisen. - Aamen. - Aamen.
Jeesus parantaa tänä päivänä. Se oli ihmeellinen kokemus. - Aamen.
Kyllä mä kiittelin Herraa, ja se lisäsi itselle uskoa.
Siinä hetkessä se tosiaan lähti. Mä vielä moneen kertaan kokeilin, -
lähtikö, mutta kyllä lähti. - Älyttömän hyvä ohjelma.
Rukouskanava Live ja yksi tulinen evankelista. - Aamen!
Tämä on ollut mahtava juttu.
Se on alusta asti nähty, miten tämä on Jumalan sydämellä.
Herra on antanut Mikolle tämän ajatuksen, -
kun tämä on lähtenyt räjähdyksenomaisesti leviämään.
Minäkin muistan helmiä tästä. Miko pyysi kerran, -
että rukoilen ihmisille Pyhän Hengen kastetta.
Kun aloin rukoilla, niin Tero tuosta vierestä luetteli, -
että nyt alkoi tulla todistuksia. Herra kastoi Pyhällä Hengellä.
Sitten monta on vapautunut eli on tullut todistuksia, -
että on vapauduttu pelihimosta tai tupakasta -
tai jostain muusta rukouksen kautta.
Ne ovat sellaisia tietysti, jotka ovat jääneet mieleen, -
mutta kaikkein suurin asia tässä on, kuten Mikokin sanoo, -
että sieluja pelastuu koko ajan. - Mitäs muuta?
No, ihan muutama viikko sitten tuli tiedon sana.
Sain vain nimet: Tino ja Mertsi.
Näin muistelen. Mertsi oli joka tapauksessa toinen.
Mä vaan laitoin, että mä sain nimet.
Ottakaa yksityisviestillä yhteyttä.
Sain nimet, mutta en tiedä, mikä tässä on menossa.
20.20 oli tuo lähetys, niin joskus klo 21 tuli tuo tiedon sana.
Klo 24 toinen näistä eli Mertsi otti yhteyttä Salosta -
ja viestiteltyämme antoi elämänsä Jeesukselle Messengerin kautta.
Vajaa 2 tuntia siitä eteenpäin, vähän ennen klo 2 yöllä -
tuli viesti Tinolta - Salosta. Hän halusi antaa elämänsä Jeesukselle.
Mahtavaa oli, että he olivat veljeksiä! - Aamen.
Jumala siis toimii enkä mä kokenut mitään värinöitä sormenpäissä.
Sanoin vain, mitä tuli mieleen. Uskossa puhuin. Näitä tapahtuu.
Jess. - Herra on hyvä. - Tosi hyvä! - Aamen.
Tervehdys! On taas tiistai klo 20.15 -
- ja taas 5 min. etuajassa, koska olemme niin täynnä intoa.
Nimittäin tänäänkin Jeesus pelastaa, parantaa -
ja täyttää Pyhällä Hengellä. Mulla on täällä tosi hienoja vieraita -
tai hyviä ystäviä eli Kanjonimiehet. Nicklas Ljungman, tervetuloa!
Morjensta vaan kaikille! - Ja pastori Mika Turunen. - Terve!
Ja kameran takana Janne Lagerroos, tervetuloa!
Huippuhienoa porukkaa paikalla! Sydämeni riemuitsee!
Ja riemuitsee myös siitä, että juuri sinä olet siellä jo.
Jo 72 ihmistä on jo nyt paikalla, vaikka ollaan ennakkoon.
Ehkä siellä on jo opittu, että ei se Miko malta odottaa.
15 min. sitten rukoilin, että Herra antaisi ajan mennä nopeasti.
Halleluja! Kiitos, Jeesus! Kettunen tervehdys!
Tenho ja Hellevi Palmroth, mukava nähdä! Veija Porkoles siunattu!
Markku Ollila, ole siunattu. Tanja Laiho, tervehdys!
Helli Lindman, Sari Ahlgren, Ramona Elisa, Heidi Boström, -
Rauhaa jokaiselle. Jumalan armoa ja rauhaa meille kaikille. Halleluja!
Me pyydetään, Isä, että sä ilmestyt Tuijan ja Pasin elämässä.
Kiitos, että he vielä tulevat tuntemaan Sinut.
Ilmesty heille. Anna tämän olla se todistus siitä, että olet olemassa -
ja olet elävä Jumala. Kiitos, että näet Arjan vatsasairauden.
Sä olet vienyt meidän sairaudetkin ristille.
Me julistamme nimessäsi, Jeesus, täyttä terveyttä Arjan elämään.
Kiitos, Jeesus, että tässä hetkessä kosketat tätä sisarta. Aamen.
Kiitos, Jeesus! - Aamen.
Kiitos, Jeesus, että Mauri saa nyt kokea Jumalan voiman yllään -
ja Herra, kiitos, että kaikennäköinen...
Halleluja! Kaikennäköinen väsymys väistyy Jeesuksen nimessä -
ja Sinun voimasi täyttää veljemme. Kiitän, että Sinä avaat -
oikein uusia näköaloja Jeesuksen nimessä. Halleluja!
Halleluja! Herra, kiitos, että hänen sydämensä saa palaa -
Jumalan tulta Jeesuksen nimessä. Aamen.
Aamen. Aamen. Kiitos, Jeesus!
Vain pisara Jeesuksen verta -
ja syyllisyys pyyhitään pois.
Vain pisara Jeesuksen verta -
ja puhdas olla sä saat.
Kerta kaikkiaan oli väkevää! Halleluja!
Ei mennyt ihan nuotilleen. Ei taaskaan kuluneet nuotit yhtään.
Vierestä mentiin! Halleluja! Kiitos, Jeesus!
Tosi paljon ihmisiä oli paikalla. Noin 2 000 kommenttia tuli.
2 900 katselukertaa tuli heti live-lähetyksen aikana.
Tosi paljon ihmisiä oli mukana. 200 ihmistä oli koko ajan paikalla.
On mahtavaa, että väki on sitoutunut tulemaan kerta toisensa jälkeen.
Kun me yhdessä rukoillaan, siinä on yhteys ja yhteydessä on voima.
Se on mahtavaa nähdä. Uskon, että kun perataan näitä kommentteja -
niin varmasti tuli monia uskoon ja uudistui. Joka kerta niin tapahtuu.
Sairaita paranee ja täytytään Hengellä.
Koin, että tosi moni täyttyi Pyhällä Hengellä.
Uskon, että tulee paljon kiitosaiheita tulevina päivinä.
On mahtavaa, että saadaan näin palvella. Hienoa, Janne, olit mukana!
Ja Nicke olit mukana. Mahtavaa palvella Herraa yhdessä.
Tervetuloa toistekin Rukouskanava Liveen. Huikea juttu!
Kiitos pastori Mika Turunen, väkevä Jumalan mies, -
Saarijärven helluntaisrk:sta. Sinne myös läpy menee.
Ja sullekin yläfemma! Halleluja! Mahtava homma!
Viikinkilaiva.
On muuten komea keli ulkona. - On, on. - Kunnon talvi Uuraisilla
Meillä on aina täällä komiaa. - Kyllä, on ollut mahtavaa.
2. päivä Uuraisilla. Kiitos, että saatiin tulla.
Hyvä palvelu ja hyvä hotelliaamiainen. Pekonit pöydässä.
Montako tähteä? - 5.
Jess! - Kyllä. Hei, Uurainen on niin tuttu paikka.
Kukas täällä on se toiseksi tunnetuin henkilö?
Tarkoitatko Huutokauppakeisaria? - Joo. Asuuko se tässä lähellä?
Tässä lähellä. - Okei, pitäisikö mennä evankelioimaan sitä?
Totta kai! Mennään heti! - Lähdetään! Lähdetään!
Tämä olikin helppo homma. Merkki lupaa, että saadaan ajaa pihaan.
Huutokaupat. - Kyllä, saavuttiin oikeaan osoitteeseen.
Eikö mennä katsomaan, mitä tämä kohtaaminen tuo tullessaan?
Rukoiletko lyhyesti tämän puolesta? - Kiitos, Jeesus, -
että annat hienon kohtaamisen Jeesuksen nimessä. Aamen.
Näillä mennään. - Aamen.
Oli ihmeellinen johdatus tässä. Kerro Miko, miten siinä oikein kävi.
Me käytiin 1,5 vuotta sitten Gospel Ridersien kanssa eka kerran.
Vietiin Raamattu, muttei päästy rautaporteista sisälle.
Täytyy tunnustaa, että mietin vähän niitä rautaportteja.
Ette voi uskoa! Siellä oli portit auki! Markku oli kolaamassa.
Halleluja! - Tervehdittiin Markkua ja kerrottiin hyvät uutiset.
"Jeesus rakastaa, Markku, sua. Olet huippu äijä! Voidaanko mennä -
moikkaamaan Akia?" Hän sanoi, että menkää vaan. Portti on auki. -Kyllä
Mentiin ja ovi aukesi, ja oliko se Heli? - Juu Heli.
Kohta tuli Aki ja vähän aikaa juteltiin.
Sanoin, että mulla on Porista ystävät täällä. Heillä on kerrottavaa.
Nicke kertoi evankeliumia, että Jeesus rakastaa heitä.
Me halutaan siunata heidän työtään. Mahtavan rohkeaa sulta!
Pyhän Hengen voitelu oli sun yllä vahvasti. - Kiitos Herralle!
Mahtava todistus. Ei voi uskoa vieläkään: ovet auki, Markku pihalla.
Päästiin kertomaan Huutokauppa- keisarille: Jeesus rakastaa häntä.
Ota siitä ilmainen levy. - Kyllä Jeesuksesta olen kuullut.
Onko sulla liian kiire? Oltaisiinko voitu jutella enemmän? - On, on.
Ei kun lähdin hakemaan, että pääsevät syömään.
Sopiiko, jos vielä siunaan sun elämääsi?
Saat sä siunata, mutta tee se nopeasti.
Pistän käden näin ja Jeesuksen nimessä siunaan sun elämääsi.
Saanko rukoilla sun puolesta? - Totta maar.
Saanko laskea käden näin? - Kyllä.
Kiitos, rakas Jeesus, että näet tämän henkilön tässä.
Kiitos, että voit häntä koskettaa parantavalla kädelläsi.
Sä olet vienyt sairaudet ristille ja julistan Jeesuksen nimessä -
ja veressä täyttä terveyttä. Halleluja! Kiitos, Jeesus, mitä teet!
Annan sulle ystävänpäivän kunniaksi ystäväni tekemän levyn. - Joo.
Toivotan kaikkea hyvää ja siunausta elämääsi.
Me tehdään nyt niin, että otetaan kaksi kahvia.
Sen jälkeen me maksetaan seuraavan kahvit ja pullat valmiiksi -
ja annetaan hyvä levy hänelle. Katsotaan, miten käy.
Maksetaan kolmelle seuraavalle kahvi ja pulla. - Selvä.
18,90. - Joo. - Kiitos.
Mulla on täällä kolme levyä kaikille. - Joo-o.
Jos ei ne tule, niin kahvit ja pullat on maksettu.
Morjensta! Aivan mahtavaa olla Turussa, -
kohdata ihmisiä täällä ja kertoa maailman parasta sanomaa.
Se on Jeesus Kristus. Se, että Hän on ylösnoussut.
Hän on kuningasten Kuningas. Hän on ainut tie taivaaseen.
Ystävä, haluan rohkaista sinua. Lähetyskäsky on annettu sinullekin.
Kun lähdet rohkeasti liikkeelle, avaat suusi, -
niin Jumala täyttää sen, ja ihmiset ottavat vastaan evankeliumia.
Tiedätkö, miksi? Ei siksi, että kyse olisi meistä, -
vaan kyse on siitä, että Jumala on luonut meihin kaipuun, -
jonka vain Jeesus Kristus voi täyttää.
Ystävä, ole rohkea, kulje rukoillen. Avaa suusi.
Todista ja julista ja tulet näkemään suuria ihmeitä, -
kuten mekin nähtiin täällä Turussa. Saimme rukoilla ihmisten puolesta.
Ihmisiä tuli uskoon, ja suuria taas tapahtui Jeesuksen nimessä.
Sain tavata Turun torilla oikein aidon joulupukin.
Tämä on harvinaista herkkua. Harvoin minua täällä näkee.
Nyt mulla on sulle maailman paras sanoma. - No?
Turkuhan on Suomen joulukaupunki. - Kyllä. Näin on.
Nyt torilla Joulupukki antaa elämänsä Jeesukselle. Oletko valmis?
No, en ole ihan. - Ei vielä? - Ei. - Vielä otetaan aikalisä? - Kyllä.
Jospa jonain päivänä olet meidän joukossa ja ihmisiä tulee uskoon.
No, se voi olla näin, mutta otapa siitä karamelli.
Eikö ollut hyvä uutinen? - Oli aika mukava - ympäripyöreästi.
Ja sulle kanssa, ole hyvä.
Taas hyvä esimerkki siitä, että kun me uskovat ollaan rohkeita -
ja nytkin mentiin Heikin ja Riitan ihanaan ruokapaikkaan syömään, -
niin yksi tarjoilija halusi antaa elämänsä Jeesukselle.
Lyhyesti kerrottiin hänelle evankeliumi.
Ystävä, nyt voit tukea evankeliumityötä, -
jota tehdään TV7:n kautta.
Näet ruudussa numeron 0600-10177.
Kun soitat tähän numeroon, olet tukemassa tätä ohjelmaa, -
jotta evankeliumi menisi eteenpäin noin 12 euron verran.
Näet ruudulla myös tekstiviesti- ja tilisiirtomahdollisuudet.
Tilisiirtoa käyttäessäsi muista laittaa viite.
Näin tuki kohdistuu nimenomaan tälle työlle.
Haluan sanoa, että Jumala siunatkoon jokaista iloista antajaa.
Jeesus vapautti sinut. Siellä käsiä heiluu.
Halleluja! Jeesus vapautti. Halleluja! Antakaa Jeesukselle aplodit!
Jos mietitään, että tässä olisi kortti. Lainaan sitä korttia vielä.
Tämän alla olisi vastaus siihen, puhuuko tämä mies totta.
Onko Jeesus oikeasti olemassa vai ei? Nostaisiko kukaan teistä sitä, -
jos siellä olisi 100 %:n vastaus siihen, onko Jumalaa vai ei?
Ette saa tietää, mutta jos saisitte, niin nostaisitteko?
Tiedättekö mitä? Mä en pysty puhumaan ihmisiä ympäri.
Mulla on hyvät puheenlahjat, kun teen myyntityötä.
Jos minä pystyisin puhumaan jonkun uskoon, niin tekin olisitte uskossa.
Kyse ei ole minusta, vaan Jeesuk- sesta Kristuksesta ainoastaan.
Haluan sanoa, että tänä iltana, huomenaamulla tai koska vaan, -
kun sanotte Jumalalle/Jeesukselle nämä sanat: -
Jeesus Kristus, jos Sinä olet todellinen, näytä se minulle.
Kun rukoilette Jumalalle tuon rukouksen, Jeesus näyttäytyy.
Sydämeesi tulee ääretön rauha, ja sinusta tulee Jumalan lapsi.
Kun nimesi kirjoitetaan elämän kirjaan, -
vaikka huomenna et enää heräisi, taivaan portit aukeavat varmasti.
Se on raamatullinen totuus, kirjoitettu Jumalan Sanassa.
Jeesus on tullut tekemään sen tien. Kysymys sulle: -
Tahdotko ottaa Jeesuksen vastaan Pelastajana ja Vapahtajana?
Tietysti. - Joo. Pistä kädet ristiin.
Toista tämä rukous ääneen mun perässä.
Rakas Jeesus. - Rakas Jeesus.
Nyt suullani tunnustan. - Nyt suullani tunnustan.
Sinä rakastettu kolmiyhtenen Isä, Poika ja Pyhä Henki, -
kiitämme pyhästä hetkestä, jolla Nadjan pelastit.
Kiitos, että hän otti vastaan sinun puhdistuksesi ja vapautumisesi.
Jeesus, kalliilla verelläsi lunastit hänelle pelastuksen -
ja mahdollisuuden kokea täydellinen puhdistus ja anteeksiantamus -
kaikista tekemistään synneistä. Kiitos, Jeesus, että hän haluaa nyt -
tässä pyhässä hetkessä haudata menneisyytensä -
ja synnille eletyn elämänsä Kristuksen kautta kasteen hautaan.
Kiitämme ja ylistämme siitä, että hän saa uudessa elämässä vaeltaa -
ja Pyhän Hengen voitelussa kulkea eteenpäin taivastietä.
Sinä palkitset Sanallesi kuuliaiset.
He saavat suuren palkan jo nyt ja kerran tulevassa.
Kiitos, että Nadjan hengellinen elämä kuuliaisuuden takia -
tulee saamaan aivan uuden ulottuvuuden.
Oman suusi tunnustuksen perusteella -
uskostasi Jeesukseen Kristukseen kastan sinut sisar -
Jeesuksen nimessä Isän ja Pojan ja Pyhän Hengen nimeen. Aamen.
Aamen.
Rukoillaan tässä. Mikä sun nimesi on? - Netta.
Kiitos, rakas Jeesus, että Netta on tänään saanut vanhemmat.
Rukoilen nyt Sun nimessäsi, että Netta saisi löytää -
vanhempiinsa semmoiset välit, että heistä tulisi taas perhe.
Kiitos, Netta on varmasti pohtinut sitä yhteyttä...
Hänen nimensä kirkkaudeksi avautukoot molemmat korvat -
kuulemaan niin kuin silloin pienenä ihanana tyttönä.
Halleluja. Aamen. Aamen.
Mitä tapahtui? - No, kyllä mä kuulen.
Nytkö kuuluu paremmin? - Paremmin.
Kuka on paras? - Jeesus tietenkin. - Aamen!
Aivan valtavaa! Oltiin Jalasjärven ABC:llä eilen.
Kaksi nuorta tyttöä antoi itkien elämänsä Jeesukselle.
Tänään on varhain herätty rukoushuoneelta.
Kerropa, Timppa, mitä tapahtui kahvilakokouksessa äsken.
Lappajärven keskustassa on helluntaisrk:lla kirpputori, -
jossa on myös kahvila. Joka maanantai sinne tulee -
noin 20 lappajärveläistä miestä. Tiedettiin tämä, -
oltiin valmiina menemään sinne. Miehet tulivat.
Siellä alkoi täysi rähinä, täysi herätyskokous. - Aamen.
Saimme julistaa väkevästi Jeesusta voittajana.
Oli ihanat keskustelut, ja miehet ottivat hyvät lehdet.
Lopulta yksi mies päätti antaa elämänsä Jeesukselle -
ja rukoili syntisen rukouksen. - Aamen. - Aivan valtavaa!
Täyttä tykitystä! Halleluja!
Kiitän ain' Jeesustain matkallain.
Kiitän kaikesta mä mitä hältä sain.
Kiitän siitä, että elää tänään saan.
Kiitän siitä, että synti paina ei.
Kaikki ei aina ole ollut näin.
Ennen lauloin usein viinipullollein.
Moi, olen Simppa Seinäjoelta ja haluan todistaa elämästäni lyhyesti.
Nuorena miehenä päätin lähteä tästä elämästä.
Halusin lopettaa päiväni. Rikos- ja päihdekierteessä olin ollut vuosia:
6 kertaa vankilassa, noin 3 vuotta.
Olin niin väsynyt, pettynyt ja ikävissäni, -
ett mä yks' yö päätin, että nyt mä lähden.
Menin kotiin autiotaloon. Siellä ei asunut muita.
Oli metallikierrerappuset, joihin sidoin narun ja päätin hirttäytyä.
Mä nukahdin sinne ikään kuin ikiuneen.
En tiennyt sitä, mutta samaan aikaan -
muutaman sadan metrin päässä käveli yks' Seppo ruukin tietä.
Hän koki, että onkohan Simppa kotona. Menen käymään.
Hän tulee meille, ja oven piti olla lukittu.
Hän kopistaa ovea ja kokeilee oven kahvaa. Se oli auki.
Hän tulee olohuoneeseen, missä mä olin rappusten alla.
Hän ei huomannut heti mua, vaan juoksi yläkerran huoneet läpi -
ja huhuili mua eikä löytänyt. Hän oli pois lähdössä, -
sammuttamassa keittiön valoa ja huomasi mytyn rappusten alla.
Mun pakahtuneet kasvot löysi sieltä, kieli ulkona.
Olin ihan tummuneena enkä varmasti tiennyt enää tästä elämästä.
Sieltä Jumala mun pelasti.
Hän virvoitti mun ja sain palata ikään kuin uuteen elämään -
ja löytää Jeesukseen sydämeeni. Mun päihde-/rikoskierre katkesi.
Siinä meni jonkin aikaa. Sain apua ihmisiltä, -
jotka halusivat tukea ja auttaa mua.
Sain perheen ja elämän kuntoon. Haluan haastaa niitä nuoria, -
joilla on vaikeaa. Me ymmärrämme, että sulla on vaikeaa.
On yks', joka ymmärtää. Ylitse kaiken on Jeesus.
Jeesus haluaa antaa sulle valtavan yltäkylläisen, ihanan elämän.
Hän on antanut mullekin. On ollut vastoinkäymisiä, -
mutta Jumala ei ole koskaan jättänyt eikä pettänyt.
Mulla on iankaikkinen turva. Jos mä nyt kuolisin, -
mua ei pelota yhtään tähän hetkeen kuoleminen. Olisin valmis lähtemään.
Mulla on Jeesus sydämessä, ja nimeni on elämän kirjassa.
Anna säkin Jumalalle mahdollisuus. Sun nuori elämä on todella arvokas.
Sun elämällä on tarkoitus. Jumala haluaa käyttää sua.
Kun näin Jeesustani kiittää tänään voin, -
olin monta kertaa huonolla tielläin.
Kiittää Jeesustani hengestäni voin.
Hallelujaa laulan tänään Herrallein.
Hallelujaa, kun sain uuden elämän.
Yhdessä me saamme Herraa ylistää.
Taivaassa meitä kruunu odottaa.
Yhdessä me saamme Herraa ylistää.
Taivaassa meitä kruunu odottaa.
Onko se Rummukka? Se on tässä. Rummukka.
Kyllä se menee ihan oikein. Se yhtyy tänne tielle, -
joka menee Varkauteen. Olisi Varkauteen päässyt isompiakin teitä.
Tämä on ihan lehmänpolku. Aivan lehmänpolku.
Nyt olisi pitänyt isoa 23-tietä vaan jatkaa.
Me mentiin siitä väärin. Sä lupasit kaivaa kartan, ja tuli puhelu.
Ollaan Seinäjoella Provinssi- rockissa.
Meillä on tämä valtava Jeesus-bussi käytössä.
Toinen tiimi paistelee lettuja, siunattuja lettuja ihmisille -
ja vie evankeliumia eteenpäin. Me ollaan toisella tiimillä tultu -
semmoisella strategialla, että otetaan ihmisiä kyytiin, -
tarjotaan ilmainen kyyti festarialueelle.
Sitten vuorotellen pistetään ihmiset istumaan tänne bussin perälle -
ja aletaan julistaa evankeliumia. Joka ikinen kyydissä ollut -
on ollut liikuttunut siitä, mitä Jeesus on tehnyt ristillä.
Äsken nuori poika antoi elämänsä Jeesukselle.
Kyyneleet valuivat poskia pitkin, kun hän rukoili pelastusrukouksen, -
avasi sydämensä Jeesukselle ja nimi kirjoitettiin elämän kirjaan.
Ollaan Helsingin Itäkeskuksessa isolla porukalla evankelioimassa.
Tiedättekö, että Suomessa ihmisillä on sydämet auki.
Tälläkin reissulla on monia tullut uskoon. Tiedätkö, me uskotaan, -
että Jeesuksella on hyviä suunnitelmia Suomelle.
Tämänkin dokumentin tarkoitus on, että me syttyisimme, -
ja uskovaiset lähtisivät tekemään sitä, mihin meidät on kutsuttu -
eli noudattamaan ja viemään lähetyskäskyä ihmisten luokse.
Halleluja!
Olen tavallinen mies Porista ja reilu 2 vuotta sitten tullut uskoon.
Me tehdään kristillistä dokumenttia.
Haluan kysyä teiltä, sanooko Jeesus Kristus teille mitään?
Sanoo. Kiitos. Kiitoksia, hyvät herrat!
Olen syntynyt ateistikodissa ja olen edelleenkin.
Ei sano mitään! Nauttikaa elämästä, kiitos!
Ja uskokaa, uskokaa mihin tahansa uskotte, mutta uskokaa!
Kiitoksia, hyvät herrat! - Jess!
Olet nähnyt, mitä on kristittyjen elämä.
Varmaan ihmettelet, miksi kristityt aina haluavat kertoa Jeesuksesta -
ja vähän niin kuin tuputtaa sitä omaa uskoa muille.
Tiedätkö, siihen on yksinkertainen selitys?
Se, että Raamattu ilmoittaa meille, -
että kun kaikki lähdemme täältä ajasta, -
niin kaikilla on edessä ikuisuus.
Raamatussa sanotaan näin, -
että ei ole korva kuullut, ei ole silmä nähnyt -
eikä sydämelle ole noussut asiaa, mitä Jumala on varannut niille, -
jotka Häntä odottavat. Jeesus kertoo, -
että meillä on ikuisuus taivaassa Jumalan läsnäolossa -
iankaikkisesti ja ikuisesti, kun olemme ottaneet -
Jeesuksen Kristuksen vastaan elämäämme.
Raamattu ilmoittaa myös sen, että on myös toinen paikka, helvetti, -
johon ihminen voi joutua ikuisiksi ajoiksi eroon Jumalasta.
Ystävä, tässä lopussa sä tulet näkemään ja kuulemaan, -
mitä tarkoittaa evankeliumi.
Evankeliumin koko ydinsanoma on Jeesus Kristus, -
mitä Hän teki sinun ja minun puolestani -
noin 2 000 vuotta sitten ristillä, mistä olet varmasti kuullut.
Mä haluan, että katsot pienen pätkän tämän elokuvan lopussa -
ja voit miettiä omaa elämääsi. Meille on annettu 2 vaihtoehtoa -
tässä ajassa: olla ottamatta Jeesusta vastaan -
tai ottaa vastaan Jeesus. Mun sydämeni rukous on se, -
että sä voisit tänään antaa elämäsi Jeesukselle -
ja voisit vastaanottaa iankaikkisen elämän.
Katso tämä seuraava pätkä, jossa kerrotaan koko evankeliumi, -
mistä kaikesta on kysymys ja mitä sen jälkeen seuraa.
Jeesus haluaa pestä sinut putipuhtaaksi.
Hän haluaa antaa kaikki sun synnit anteeksi.
Tiedätkö, että ei se, että tupakoit tai olet valinnut väärin elämässäsi -
ole se suurin synti. Suurin synti on elää erossa Jumalasta.
Suurin synti on torjua Jeesus.
Eräänä päivänä maksat torjunnastasi -
aivan äärettömän hinnan.
Jos et tule pimeydestä valoon, -
niin Raamattu sanoo sen: "ettei yksikään, joka häneen uskoo, -
joutuisi kadotukseen, vaan hänellä olisi iankaikkinen elämä."
Mulle tuli tästä elämän suurimmasta valinnasta -
vielä toinenkin ajatus Raamatusta. Se löytyy -
kohdasta Luukas 23.
Jeesus oli piesty, Hänet oli hakattu.
Hän oli joutunut kantamaan oman ristinsä Golgatalle.
Raamattu sanoo, ettei Hän ollut edes ihmislapsen kaltainen, -
kun Hän oli niin runneltu, syljetty, hakattu, potkittu.
Hänelle oli tehty vaikka mitä, pilkattu. Jeesus kulki sen tien -
kantaen oman ristinsä.
Siihen aikaan ristiinnaulitseminen oli -
äärettömän kivulias kuolemantuomio.
Raamattu sanoo, -
kun Jeesus ja kaksi muuta, -
kaksi pahantekijää, vietiin Jeesuksen kanssa surmattavaksi.
"Toinen ristillä riippuvista pahan- tekijöistä herjasi häntä sanoen: -
'Etkö sinä ole Kristus? Auta itseäsi ja meitä!'
Mutta toinen vastasi ja nuhteli häntä sanoen: -
'Etkö sinä pelkää edes Jumalaa, vaikka kärsit samaa rangaistusta?'
Me tosin kärsimme oikeuden- mukaisesti, sillä me saamme, -
mitä tekomme ansaitsevat, mutta tämä ei ole tehnyt mitään pahaa.'
Sitten hän sanoi: 'Jeesus, muista minua, kun tulet valtakuntaasi.'
Jeesus sanoi hänelle: 'Totisesti minä sanon sinulle: -
tänä päivänä sinä olet minun kanssani paratiisissa.'"
Jeesus on siellä ristillä. Muistan, että verhon takana on kolme ristiä.
Kaksi niistä tulee hienosti ulospäin.
Se yksi on vaan pelkkä risti.
Kysyin kerran joltakin täällä, kun tulin uskoon, -
miksi tuo yksi risti näyttää tuolta.
Mulle sanottiin, että se kuvaa sitä tapahtumaa, kun Jeesus oli ristillä -
ja toinen ryöväreistä otti vastaan Jeesuksen ja toinen ei ottanut.
Mieti, ihminen on ristillä naulittuna käsistä, -
on naulittuna jaloista.
Siinä on kapteeni, siinä on monia sotilaita.
Sä et voi yksinkertaisesti enää päästä siitä tilanteesta pois.
Olet tiennyt, että ristiinnaulitseminen on todella kivulias kuolema.
Olet itse tehnyt pahaa, olet itse siinä ristillä tällä hetkellä.
Sanot siihen keskimmäiselle ristille olettaen, -
vaikka herjaten kumminkin: "Etkö sinä ole Kristus? -
Etkö sinä ole valittu? -
Auta itseäsi ja auta meitä!"
Toisella ristinryövärillä oli ainoastaan se ajatus, -
että voi kunpa pääsisin tästä pois!
Kunpa pääsisin tästä pakoon ja voisin jatkaa elämääni!
Toinen ristinryöväri taas näkee Jeesuksen siinä.
Hän näkee Jeesuksen ja sanoo tälle toiselle: -
"Etkö sinä pelkää edes Jumalaa, -
vaikka Jumalan kanssa kärsit samaa rangaistusta? -
Me tosin kärsimme oikeudenmukaisesti, -
sillä me saamme, mitä tekomme ansaitsevat, -
mutta tämä ei ole tehnyt mitään pahaa."
Hän katsoo Jeesusta päin. Hän pyytää Jeesukselta: -
"Jeesus, muista minua, kun tulet valtakuntaasi."
Jeesus sanoo hänelle: "Totisesti minä sanon sinulle: -
tänä päivänä sinä olet minun kanssani paratiisissa."
Toinen käännös sanoo muistaakseni:
tänä päivänä sinä olet kävelevä minun kanssani paratiisissa.
Toinen ristinryöväri antoi elämänsä Jeesukselle.
Siellä Golgatan ristillä Jeesus sovitti meidän kaikkien synnit.
Hän teki sen, minkä takia Hän oli syntynyt tänne maailmaan.
Uskon, että Jeesus kaikessa edustamassaan rakkaudessa, -
kaikessa, mitä Hän on, kolkutti molempien ryöväreiden sydämelle.
Ihan varmasti Jeesuksen tahto oli pelastaa toinenkin ristinryöväri.
Siinä me nähdään, että jotkut meistä torjuvat Jeesuksen, -
vaikka olemme kuulleet Hänestä paljonkin.
Olemme kuulleet mahtavia todistuksia elämämme aikana.
Olemme kuulleet Jumalan ihmeitä lähipiirissämme, siellä ja tuolla, -
mutta me silti vaan torjutaan.
Vaikka ristillä oli tämä toinenkin, joka pyysi Jeesukselta, -
muista minua, kun tulet valtakuntaasi, -
hän teki elämänsä suurimman, tärkeimmän, mahtavimman asian, -
kun hän pyysi Jeesukselta, voiko tämä pelastaa hänet.
Voiko Jeesus muistaa häntä, kun tulee valtakuntaansa.
Jeesus sanoo hänelle, -
että tämä on tänä päivänä Hänen kanssaan paratiisissa.
Ilmestyskirja 3:20 sanoo: -
"Minä seison ovella ja kolkutan.
Jos joku kuulee minun ääneni ja avaa oven, -
minä tulen sisälle hänen luokseen ja aterioin hänen kanssaan -
ja hän minun kanssani." Haluan tässä lopussa -
- bändi voi tulla jo lavalle -
johdattaa meidät tässä rukoukseen.
Jos voisimme kaikki nousta yhdessä seisomaan tässä hetkessä.
Voidaan myös kaikki sulkea silmämme.
Meitä on paljon täällä. Tiedätkö, tämä hetki sun elämässäsi, -
mitä ikinä olet siinä läpikäynyt, niin jos et ole uskossa, -
niin tämä hetki voi olla elämäsi tärkein hetki.
Raamattu sanoo, että Jumala kutsuu meitä kahdesti, -
jopa kolmesti pelastukseen.
Niin kuin Jeesus kolkutti ristillä ristinryöväreitten sydämen ovia, -
Hän kolkuttaa myös sun sydämesi ovea tässä hetkessä.
Ystävä, haluan sanoa sinulle, että Jeesus rakastaa sinua.
Hän rakastaa sinua niin paljon, että et voi edes kuvitella.
Kun ollaan kaikki tässä silmät kiinni, niin haluan kysyä sinulta.
Jos olet täällä tänään ja tahdot antaa ehdoitta elämäsi Jeesukselle, -
tahdot aloittaa uudestaan, haluat saada kaikki syntisi anteeksi, -
haluaisin sun nostavan kätesi, jotta voimme muistaa sua rukouksin.
Mä näen siellä käden. Mä näen siellä käden.
Jeesus rakastaa sinua. Jeesus odottaa sinua.
Jeesus kolkuttaa sun sydämesi ovelle.
Hän huutaa: "Avaa ovi!"
Haluan vielä kysyä tätä. Jos sä olet täällä, -
tahdot antaa elämäsi Jeesukselle, nosta kätesi, -
että me voidaan muistaa sua rukouksin.
Näen Sun kätesi siinä. Jeesus!
Kiitos, Jeesus!
Jos me voidaan tehdä niin, että mä toistan täältä edestä -
ja te toistatte kaikki perässä.
Autetaan heitä, jotka halusivat antaa elämänsä Jeesukselle.
Rukoillaan pelastusrukous.
Voitte kaikki toistaa: Rakas, Jeesus, -
nyt minä suullani tunnustan: Olen syntinen ihminen -
ja tarvitsen armoasi.
Minä uskon, Jeesus, siihen, -
että Sinä kuolit Golgatan keskimmäisellä ristillä -
minun syntieni tähden.
Nyt minä pyydän Sinua, Jeesus: "Tule sydämeeni -
ja poista sieltä kaikki paha.
Nyt minä kuulun Jeesukselle. Jeesus on minun Herrani. Aamen."
Kun sä rukoilit tämän rukouksen, -
olet juuri antanut elämäsi Jeesukselle.
Olet saanut kaikki syntisi anteeksi.
Susta on tullut perillinen, Jumalan lapsi.
Tiedätkö, haluan auttaa sinua tästä eteenpäin.
Voisit lähettää minulle viestiä Facebookin kautta.
Kirjoita sinne 'Kanjonimies' ja paina 'Lähetä viesti'.
Kerro siinä, että rukoilit tämän rukouksen katsoessasi tätä elokuvaa.
Voin ottaa sitten yhteyttä sinuun, ja voidaan yhdessä etsiä sulle -
uskovien yhteys ja seurakunta- yhteys asuinpaikkakunnaltasi.
Haluan myös olla mukana tässä sinun alkutaipaleellasi -
ja haluan olla antamassa sinulle Raamatun/hengellistä materiaalia, -
joka vahvistaa sun uskoasi. Tämä oli elämäsi tärkein päätös -
ja olen sydämestäni onnellinen siitä.
Koko taivas iloitsee siitä, että sä teit tämän ratkaisun.
Ole yhteydessä muhun, niin mä voin auttaa sua eteenpäin.
Tekstitys: Tuula-Riitta Virrankare